PЕПУБЛИКА СРБИЈА

ОПШТИНА ПРИЈЕПОЉЕ

БРОЈ:320- 85-1/18

ДАНА:04.10.2018.

ПРИЈЕПОЉЕ

На основу Закона о подстицајима у пољопривреди и руралном развоју(,,Сл.гласник РС бр.10/13), Закона о измени и допуни закона о подстицајима у пољопривреди и руралном развоју (,,Сл. гласник РС,,број 142/14 и 103/15 и 101/16 ),Сагласности Министарства пољопривреде шумарства и водопривреде бр.320-00-02639/2018-09, Програмa развоја пољопривреде за 2018 годину бр.320-23/18, члана 46 и 47 .Закона о локалној самоуправи,(,,Службени гласник општине Пријепоље,, број 4/09 и 12/14) и члана 52.Пословника Општинског већа општине Пријепоље(,,Службени гласник општине Пријепоље,, бр. 6/12,1/15, 14/16 и 6/17),Правилника о остваривању права на регрес за репродуктивни материјал-прво вештачко осемењавање у 2018.години(број320-85/18) председник општине расписује :

**ЈАВНИ ПОЗИВ**

**За доделу средстава за регрес за репродуктивни материјал-прво вештачко**

**осемењавање у 2018. години**

Предмет јавног позива је расподела средстава намењених за спровођење мера подстицаја руралног развоја, регрес за репродуктивни материјал за прво вештачко осемењавање,која су опредељена Одлукомо буџету општине Пријепоље(,,Сл.гласник општине Пријепоље“, бр.20/2017) у разделу 5.06, позиција 204, економска класификација 451 и функција 421 у висини од 1.700.000,00 динара.

Општина Пријепоље регресира део трошкова за репродуктивни материјал-вештачко осемењавање у износу од:

* 1.500,00 динара **–** за осемењавање јуница и плоткиња из широке популације.
* 2.000,00 динара – за осемењавање уматичених крава.

Регрес се додељује након првог вештачког осемењавања грла, једнократно у току године.

**Право на остваривање регреса имају:**

- одгајивачи крава/јуница са пребивалиштем на територији општине Пријепоље,

- носиоци, односно чланови регистрованог пољопривредног газдинства на територији општине Пријепоље.

**За остваривање права на регрес одгајивачи достављају следећу документацију**:

* Захтев (образац за регрес) вештачко осемењавање крава/јуница;
* Фотокопију личне карте ( очитану ако је са чипом )носиоца пољопривредног газдинства
* фотокопија извод из регистра пољопривредних газдинстава (образац број 1) из Управе за трезор
* фотокопија образаца бр.4-фонд животиња из Управе за трезор
* фотокопија пасоша за осемењено грло
* оргинал потврда за вештачки осемењено грло/крава,јуница/, издат од стране овлашћеног извршиоца вештачког осемењавања издата у периоду **од 01.12. 2017 -31.10. 2018 год;**
* потврду за уматичена грла и приплодни подмладак, издату од селекцијске службе;

Поступак за оствaривање права на регрес покреће се подношењем захтева Комисији за доделу регреса за прво вештачко осемењавање (у даљем тексту: Комисија), у периоду

**од 05.10.2018.год до 05.11.2018 .год.**

Захтеви се подносе на адресу : Општина Пријепоље,Трг братства јединства бр.1, Пријепоље, са назнаком,, Комисији за доделу регреса за прво вештачко осемењавање

Захтев поднет од стране лица које не испуњава услове из овог Јавног позива преурањен и неблаговремен захтев, захтев са документацијом која не гласи на подносиоца захтева, односно која је издата након истека рока за подношење захтева, Комисија одбацује без разматрања.

Oпштинско веће именује Комисију за доделу регреса за прво вештачко осемењавање за 2018 год.

Комисија има задатак да :припреми текст јавног позива,распише јавни позив и објави,изврши административну обраду захтева за одобравање подстицаја, провером података из захтева, документације приложене уз захтев , након тога сачини и објави ранг листу корисника регреса и упути Општинском већу на разматрање и усвајање.

Жалбе на ранг листу упућују се Општинском већу у року од 8 дана од дана објављивања листе.

Општинско веће доноси коначну одлуку о праву на коришћење регреса и износу регреса .

На основу одлуке Општинског већа,.Служба буџета исплаћује регрес на наменски рачун корисника отворен код пословне банке.

Регрес се исплаћује по редоследу уредно поднетих захтева,у складу са Програмом подршке за спровођење пољопривредне политике и политике руралног развоја на територији општине Пријепоље за 2018 годину,а до износа финансијских средстава обезбеђених у буџету општине Пријепоље.

Ако су захтеви за остваривање права на регрес поднети истог дана и у исто време предност има захтев који је раније примљен у писарници.

Сви акти у складу са овим Јавним позивом и Јавни позив објављују се на званичној интернет страници општине Пријепоље и огласној табли Oпштинске управе.

**ПРЕДСЕДНИК ОПШТИНЕ**

**\_\_\_\_\_\_\_\_\_\_\_\_\_\_\_\_\_\_\_\_\_**

**ДРАГОЉУБ ЗИНДОВИЋ**