На основу члана 4.и 7. Одлуке о додели новчаних награда младим талентима - ученицима средњих школа чији родитељи имају пребивалиште на подручју општине Пријепоље, ('' Службени гласник општине Пријепоље'' број 11/2012,18/16 и 19/16), Комисија за младе таленте општине Пријепоље, расписује

**К О Н К У Р С**

**ЗА ДОДЕЛУ НОВЧАНИХ НАГРАДА МЛАДИМ ТАЛЕНТИМА – УЧЕНИЦИМА СРЕДЊИХ ШКОЛА ЧИЈИ РОДИТЕЉИ ИМАЈУ ПРЕБИВАЛИШТЕ НА ТЕРИТОРИЈИ ОПШТИНЕ ПРИЈЕПОЉЕ ЗА ШКОЛСКУ 2017/2018 ГОДИНУ**

На конкурсу за доделу новчане награде могу учествовати редовни ученици који су били први, други, трећи или четврти разред средње школе, као и ученици осмог разреда основне школе у школској години за коју се додељује новчана награда, а чији родитељи или родитељ има пребивалиште на територији општине Пријепоље (уколико ученик нема родитеља мора имати пребивалиште на територији општине Пријепоље) под условом да су:

- Освојили једно од прва три места на окружном, међуокружном, републичком или

међународном - међудржавном такмичењу у појединачној конкуренцији из наставних области -

предмета у организацији Министарства просвете, науке и технолошког развоја или освојена

прва три места на одговарајућим нивоима такмичења у другим државама у организацији

надлежних државних органа.

- Имају одличан, врло добар или добар општи успех или одговарајући успех постигнут у

иностранству и примерено владање.

Уз пријаву на конкурс ученици подносе:

- Потврду Подручне полицијске управе у Пријепољу о пребивалишту родитеља на територији општине Пријепоље или фотокопију личних карата.

- Оверену фотокопију сведочанстава о претходно завршеним разредима од 5. до 8. разреда и од 1, 2, 3 и 4 разреда средње школе.

- Оверену фотокопију дипломе ''Вук Караџић'', уколико је ученик добитник дипломе или одговарајућу диплому стечену у иностранству.

- Оверене фотокопије доказа о постигнутим резултатима на окружним, међуокружним, републичким и међународним – међудржавним такмичењима у организацији Министарства просвете, науке и технолошког развоја у наведеној школској години, уколико је ученик освојио једно од прва три места или одговарајући доказ о постигнутим резултатима на такмичењима у иностранству са свих нивоа такмичења.

- Оверене фотокопије о резултатима на такмичењима, наградним конкурсима и смотрама републичког нивоа у организацији Министарства културе, савеза и друштва у наведеној школској години, уколико је ученик освојио једно од прва три места или одговарајући доказ о постигнутим резултатима на такмичењима државног нивоа у иностранству у организацији других органа, удружења, савеза и сл.

Сви докази, које приложи учесник на конкурсу за доделу награде, морају бити званичан документ одговарајуће школе, надлежних министарстава, савеза и друштава или одговарајући докази о постигнутим резултатима на такмичењима државног нивоа у организацији других органа, удружења, савеза и сл. постугнутих у иностранству.

Комисија ће, у складу са Правилником о критеријумима и мерилима за доделу новчаних награда младим талентима - ученицима средњих школа чији родитељи имају пребивалиште на територији општине Пријепоље, донети одлуку о додели награда ученицима, износ награде и броју награда.

Пријаве за доделу награда са документима којима се доказује испуњеност услова, подносе се у року од 15 дана од дана објављивања конкурса.

По приспелим пријавама Комисија за младе таленте ће одлучити у року од15 дана од дана истека рока за подношење пријава за конкурс.

Одлука Комисије за младе таленте истиче се на огласној табли и сајту општине Пријепоље и огласним таблама средњих школа општине Пријепоље.

Неблаговремене и непотпуне пријаве на конкурс неће се узимати у разматрање.

Комисија задржава право да тражи и додатне доказе ради разјашњења достављене документације и утврђивања испуњености услова конкурса.

Пријаве се достављају у затвореној коверти на адресу: Општина Пријепоље – Комисији за младе таленте.

Напомена:На конкурс за доделу новчаних средстава младим талентима-ученицима средњих школа треба доставити и копију картице текућег рачуна на који ће се извршити пренос средстава.

Све информације на број телефона 033-714-073.

Дана:02.11.2018.године ПРЕДСЕДНИК

Пријепоље КОМИСИЈЕ ЗА МЛАДЕ ТАЛЕНТЕ

Ана Пејовић с.р