

**Javni poziv za podnošenje predloga projekata za nabavku opreme i uvođenje usluga za preduzetnike, mikro i mala preduzeća**

Rok za prijavu: **petak, 6. jul 2018. 24:00**

**OTVOREN ZA PRIJAVU**

Datum objave: utorak, 22. maj 2018.

Želite da unapredite poslovanje i podržite svoju zajednicu?

Da li su vam potrebna bespovratna sredstva za nabavku opreme i uvođenje komplementarnih usluga uz nabavljenu opremu u ukupnom iznosu do 20.000 evra odnosno do 50.000 evra za izvozno-orijentisana ili brzorastuća preduzeća?

Da li ispunjavate sledeće uslove?

* pretežna delatnost vam je proizvodnja ili pružanje IT usluga
* imate preduzetničku radnju, mikro ili malo preduzeće registrovano između 2013. i 2017. godine
* registrovani ste na teritoriji 99 opština i gradova uključenih u program
* u mogućnosti ste da obezbedite učešće u troškovima projekta
* želite da podržite razvoj svoje zajednice društveno-odgovornim poslovanjem

Kako se prijaviti?

* preuzmite detaljne informacije o pozivu kao i formulare za predlog projekta sa internet stranice [www.eupro.org.rs](http://www.eupro.org.rs/)
* posetite jednu od deset info sesija na kojima ćemo prezentovati detalje poziva u:
  + Šabac, u petak, 1. juna, Hotel Sloboda (Cara Dušana bb) u 10 časova
  + Kragujevac, u ponedeljak 4. juna, Biznis inovacioni centar (Trg Topolivaca 4) u 10 časova
  + Kruševac, u utorak 5. juna, Biznis incubator centar Kruševac (Jasički put 9a) u 10 časova
  + Kraljevo, u sredu 6. juna, Gradska uprava Kraljevo, sala 2 (Trg Jovana Sarića 1) u 10 časova
  + Novi Pazar, u četvrtak 7. juna, Kulturni centar Novi Pazar (Stevana Nemanje 2) u 10 časova
  + Užice, u petak 8. juna, Visoka poslovno - tehnička škola strukovnih studija (Trg Svetog Save 34) u 10 časova
  + Smederevo, u ponedeljak 11. juna, Regionalni centar za profesionalni razvoj zaposlenih u obrazovanju (Goranska bb, 2. Sprat) u 10 časova
  + Zaječar, u utorak 12. juna, Regionalna agencija za razvoj istočne Srbije (Trg oslobođenja 1) u 10 časova
  + Niš, u sredu 13. juna, Regionalna privredna komora (Dobrička 2) u 10 časova
  + Leskovac, u četvrtak 14. juna, Visoka poslovna škola strukovnih studija (Vlade Jovanovića 8) u 10 časova
* [PRIJAVITE SE ZA INFO SESIJU](https://app.smartsheet.com/b/form/82791975d3a847ba97a0dcf5a1a533a5)
* pošaljite popunjen koncept projekta u skladu sa uslovima poziva do 6. jula 2018. na [rsoc.applications@unops.org](mailto:rsoc.applications@unops.org)

O Programu

Razvojni program EU PRO, koji Evropska unija podržava sa ukupno 25 miliona evra, doprinosi ravnomernijem društveno-ekonomskom razvoju Srbije. Program ima za cilj da doprinese povećanju konkurentnosti mikro i malih preduzeća, poboljšanju poslovnog okruženja i unapređenju socijalne kohezije u 99 jedinica lokalne samouprave, u dva regiona: Regionu Šumadije i zapadne Srbije i Regionu južne i istočne Srbije. Aktivnosti na terenu ovog trogodišnjeg programa koji je počeo u januaru 2018. sprovodi Kancelarija Ujedinjenih nacija za projektne usluge (UNOPS) u saradnji sa Vladom Republike Srbije.

Program se oslanja na dobre prakse i ostvarene rezultate svojih prethodnika, razvojnih programa EU PROGRES-a i Evropskog PROGRES-a.

Opštine i gradovi uključeni u EUPRO

Aleksandrovac, Aleksinac, Aranđelovac, Arilje, Babušnica, Bajina Bašta, Batočina, Bela Palanka, Blace, Bojnik, Boljevac, Bor, Bosilegrad, Brus, Bujanovac, Čačak, Ćićevac, Despotovac, Dimitrovgrad, Gadžin Han, Golubac, Ivanjica, Jagodina, Knić, Knjaževac, Koceljeva, Kosjerić, Kragujevac, Kraljevo, Kruševac, Kučevo, Kuršumlija, Lajkovac, Lapovo, Lebane, Leskovac, Loznica, Lučani, Ljig, Ljubovija, Majdanpek, Mali Zvornik, Malo Crniće, Merošina, Mionica, Negotin, Niš, Nova Varoš, Novi Pazar, Osečina, Paraćin, Petrovac na Mlavi, Pirot, Požarevac, Požega, Priboj, Prijepolje, Prokuplje, Raška, Ražanj, Rekovac, Smederevo, Smederevska Palanka, Sokobanja, Surdulica, Svilajnac, Svrljig, Šabac, Topola, Trgovište, Trstenik, Tutin, Ub, Užice, Valjevo, Varvarin, Velika Plana, Veliko Gradište, Vladičin Han, Vlasotince, Vrnjačka Banja, Zaječar, Žabari, Žagubica, Žitorađa, Bogatić, Crna Trava, Čajetina, Ćuprija, Doljevac, Gornji Milanovac, Kladovo, Krupanj, Medveđa, Preševo, Rača, Sjenica, Vladimirci i Vranje.

O Pozivu

Ukupan budžet poziva za dodelu bespovratne pomoći preduzetnicima, mikro i malim preduzećima je 4,5 miliona evra. Ova inicijativa samo je jedna od aktivnosti koju finansira Evropska unija kroz razvojni program EU PRO u cilju podsticaja razvoja privatnog sektora i povećanja tržišnog potencijala kako bi se stvorili uslovi za otvaranje novih radnih mesta.

Izbor korisnika će se vršiti u dve faze:

1. Evaluacijom i rangiranjem podnešenih koncepata projekta
2. Evaluacijom razrađenih predloga projekata za projekte koji su pozitivno ocenjeni u prvoj fazi

Više o programu kao i o procesu, kriterijumima za izbor korisnika i načinu apliciranja možete saznati na info sesijama koje će se organizovati početkom juna 2018. Za detalje posetite www.eupro.org.rs ili zapratite naše društvene medije.