На основу члана 10. Правилника о условима и мерилима за избор корисника помоћи намењене побољшању услова становања интерно расељених лица док су у расељеништву кроз доделу помоћи при куповини сеоских кућа са окућницом и додатне помоћи намењене за грађевински материјал за поправку или адаптацију предметне сеоске куће, поступку и начину рада Комисије (у даљем тексту: Комисија) и члана 5. Уговора о сарадњи на реализацији помоћи за побољшање услова становања интерно расељених лица док су у расељеништву, кроз доделу помоћ при куповини сеоских кућа са окућницом и додатне помоћи намењене за грађевински материјал за поправку или адаптацију предметне сеоске куће са окућницом, закљученог између Комесаријата за избеглице и миграције и Општине Пријепоље заведеног у Општини Пријепоље под бр. 207-13/18 од 28.05.2018. године, заведеног у Комесаријату за избеглице и миграције под бр. 9-9/658 од 31.05.2018.године, Комисија , дана 07.08.2018. године, расписује

**Ј А В Н И** **П О З И В**

**за доделу помоћи намењене побољшању услова становања интерно расељених лица**

**док су у расељеништву кроз доделу помоћи при куповини сеоских кућа са окућницом**

**и додатне помоћи намењене за грађевински материјал за поправку или**

**адаптацију предметне сеоске куће**

Средства за куповину сеоске куће са окућницом и додатну помоћ за грађевински материјал за поправку или адаптацију предметне сеоске куће са окућницом додељују се интерно расељеним лицима док су у расељеништву и члановима њиховог породичног домаћинства, у циљу побољшања услова становања (у даљем тексту: Помоћ).

Помоћ се одобрава за куповину сеоске куће са окућницом и додатну помоћ за грађевински материјал за поправку или адаптацију предметне сеоске кућe са кућницом у износу који не може бити већи од РСД 1.400.000,00 (једанмилиончетиристотинехиљададинара), по породичном домаћинству корисника и то:

1. РСД 1.200.000,00 (једанмилиондвестахиљададинара) за помоћ при куповини сеоске куће са окућницом и
2. РСД 200.000,00 (двестахиљададинара) са обрачунатим ПДВ-ом за додатну помоћ намењену за грађевински материјал за поправку или адаптацију предметне сеоске куће са окућницом.

Изабрани корисник Помоћи за побољшање услова становања може да учествује сопственим средствима у купопродајној цени сеоске куће са окућницом у износу до 50% од износа који се одобрава за куповину сеоске куће са окућницом .

Уколико корисник не учествује сопственим средствима у плаћању купопродајне

цене, а вредност куће прелази износ од 1.200.000,00 (једанмилиондвестахиљададинара), пријава се одбија.

Уколико корисник учествује сопственим средствима, а вредност куће прелази износ од 1.800.000,00 (једанмилионосамстохиљададинара) пријава се одбија.

**УСЛОВИ**

Подносилац пријаве на јавни позив за куповину сеоске куће са окућницом и додатне помоћи намењене за грађевински материјал за поправку или адаптацију предметне сеоске куће са окућницом (у даљем тексту: Подносилац пријаве) и чланови његовог породичног домаћинства треба да испуне следеће услове:

1. да је Подносилац пријаве евидентиран као интерно расељено лице или поседује легитимацију интерно расељеног лица;
2. да Подносилац пријаве и чланови породичног домаћинства наведени у пријави имају боравиште/пребивалиште на територији општине Пријепоље, у моменту објављивања Јавног позива ;
3. да су Подносилац пријаве и чланови продичног домаћинства смештени у колективном центру/неадекватном приватном смештају;
4. да Подносилац пријаве и чланови породичног домаћинства не поседују непокретност у Републици Србији ван Косова и Метохије или у другој држави, а којом могу да реше своје стамбено питање;
5. да Подносилац пријаве и чланови породичног домаћинства не могу да користе непокретност коју поседују на Косову и Метохији;
6. да Подносилац пријаве и чланови породичног домаћинства нису заменили, обновили или отуђили непокретност на Косову и Метохији, а којом би могли безбедно да реше своје стамбено питање;
7. да Подносилац пријаве и чланови породичног домаћинства нису корисници другог програма за побољшање услова становања или повратка, којим би могли да реше или су решили своје стамбено питање;
8. да сеоска кућа са окућницом којом Подносилац пријаве подноси пријаву на јавни позив испуњава основне услове за живот и становање и да су предметна сеоска кућа и земљиште на којој се иста налази уписана у катастру непокретности на име продавца и без терета, осим уколико је реч о забележби обавезе плаћања накнаде за пренамену земљишта, уколико постоји право стварних службености на непокретности која је предмет купопродаје и другe забележбe правних чињеница које за исход немају престанак или пренос стварних права на предметној непокретности;
9. да је сеоска кућа за коју Подносилац пријаве подноси пријаву на јавни позив уписана у катастру непокретности као:

* непокретност која је предузета из земљишних књига или
* непокретност изграђена пре доношења прописа о изградњи или
* непокретност изграђена на основу грађевинске дозволе, односно одобрења за градњу за коју је издата употребна дозвола или - непокретност уписана по Закону о озакоњењу објекта или
* да је предметна сеоска кућа у поступку легализације, односно озакоњења који још није завршен, а да је на земљишту на коме се налази сеоска кућа за коју Подносилац пријаве подноси Пријаву на јавни позив дозвољена индивидуална стамбена градња,

Поступак легализације, односно озакоњења из става 1. тачке 9) овог члана мора бити завршен најкасније до доношења Одлуке о решавању стамбених потреба интерно расељених лица са листом корисника рангираних према реду првенства на основу испуњености услова и броја освојених бодова (у даљем тексту: Одлука),

* да Подносилац пријаве и чланови његовог породичног домаћинства наведени у Пријави нису у крвном, адоптивном или тазбинском сродству са продавцем предметне непокретности.

**ПОТРЕБНА ДОКУМЕНТАЦИЈА**

Подносилац пријаве на Јавни позив за себе и чланове породичног домаћинства доставља следећу документацију:

1. уредно попуњен и потписан образац Пријаве;
2. фотокопију легитимације интерно расељеног лица (обавезно за Подносиоца пријаве, а за остале чланове породичног домаћинства ако су евидентирани као интерно расељено лице);
3. фотокопију личне карте, очитане личне карте ако је у питању биометријска лична карта са чипом, за све чланове породичног домаћинства са 16 и више година;
4. доказ о стамбеној ситуацији Подносиоца пријаве и чланова његовог породичног домаћинства:

* за домаћинство које станује у изнајмљеном простору без основних хигијенско-

санитарних услова-изјава оверена код надлежног органа

* за лица која бораве у неформалном колективном центру-потврда надлежне службе општине/града да су лица евидентирана да бораве у неформалном колективном центру;

1. изјаву оверену код надлежног органа да Подносилац пријаве и чланови његовог породичног домаћинства: не поседују непокретност у Републици Србији ван Косова и Метохије или у другој држави, а којом могу да реше своје стамбено питање; не могу да користе непокретност коју поседују на Косову и Метохији; нису заменили, обновили или отуђили непокретност на територији Косова и Метохије, а којом су могли да реше своје стамбено питање; да нису корисници другог програма за побољшање услова становања или повратка којим би могли или су решили своје стамбено питање; да нису у крвном, адоптивном или тазбинском сродству са продавцем предметне некретнине;
   1. доказ о приходима:

* Потврда о незапослености из Националне службе за запошљавање за незапослене чланове породичног домаћинства регистроване у Националној служби за запошљавање; у случају да се ради о незапосленом члану породичног домаћинства који није регистрован код Националне службе за запошљавање, изјава оверена код надлежног органа којом се потврђује да је Подносилац пријаве незапослен и да нема приходе;
* Потврда послодавца о висини примања у месецу који претходи месецу подношења пријаве на Јавни позив – за запослене чланове породичног;
* Чек од пензије за месец који претходи месецу објављивања овог Јавног позива или уколико лице не остварује примања по основу пензије – потврда надлежне службе или изјава оверена код надлежног органа да лице не остварује примања по основу пензије у Републици Србији и/или другој држави;
  1. За чланове породичног домаћинства узраста од 15-26 година -доказ о школовању (потврда надлежне образовне иниституције о школовању), уколико ови чланови породичног домаћинства нису на школовању- доказе наведене у тачки 6.овог става (докази о риходима);
  2. доказ за породично домаћинство са дететом са инвалидитетом или сметњама у развоју – Решење Комисије за категоризацију деце или мишљење интер-ресорне комисије за децу са телесним инвалидитетом или сметњама у развоју;
  3. доказ о смањењу или губитку радне способности или телесном оштећењу – Решење надлежне Комисије о смањењу или губитку радне способности или телесном оштећењу за члана породице са инвалидитетом;
  4. Доказ о постојању болести од већег социо-медицинског значаја (малигна обољења, бронхијална и срчана астма, тешка опструктивна обољења плућа, активна туберкулоза, инфаркт срца, декомпензована срчана обољења, трансплантација срца, цереброваскуларни инсулт, епилепсија, теже душевне болести, прогресивне нервномишићне болести, парезе и парализе, хемофилија, инсулин зависни дијабетес, хроничне бубрежне инсуфицијенције на дијализама, системске аутоимуне болести, остеомијелитиси, ХИВ инфекције и сл.) – Лекарски налаз не старији од годину дана;
  5. за једнородитељску породицу прилаже се:
* потврда о смрти брачног друга;
* решење надлежног суда о проглашењу несталог лица за умрло;
* извод из матичне књиге рођених за децу без утврђеног очинства
* пресуда о разводу брака или доказ о поверавању малолетног детета или деце (уколико у пресуди о разводу брака није одлучено о поверавању детета, или уколико се ради о ванбрачним партнерима чија је заједница престала да траје), а уз оба доказа потребно је приложити изјаву Подносиоца пријаве оверену код надлежног органа да се Подносилац пријаве непосредно брине о детету и да самостално обезбеђује средства за издржавање, да други родитељ не учествује или недовољно учествује у тим трошковима, а да, у међувремену, Подносилац пријаве није засновао брачну или ванбрачну заједницу;
  1. Потврду надлежног органа/организације за члана породичног домаћинства који је настрадао или нестао у сукобима на просторима бивше Социјалистичке Федеративне Републике Југославије;
  2. Доказ о регистрованом сеоском газдинству (уколико Подносилац пријаве или чланови његовог породичног домаћинства имају регистровано сеоско газдинство);
  3. Оверену изјаву власника сеоске куће на коју се односи Помоћ, да је сагласан да исту отуђи у корист Подносиоца пријаве;
  4. Доказ о власништву/сувласништву/заједничкој имовини над сеоском кућом
* лист непокретности не старији од месец дана у коме је продавац уписан као носилац права својине/сусвојине/заједничке имовине предметне сеоске куће и земљишта на којем се иста налази и у коме су предметна сеоска кућа и земљиште који су предмет купопродаје уписани без терета, (не рачунајући при том забележбу обавезе плаћања накнаде за пренамену земљишта,права стварних службености на непокретности која је предмет купопродаје и другe забележбe правних чињеница које за исход немају престанак или пренос стварних права на предметној непокретности;), односно у коме је сеоска кућа уписана као:
* -непокретност која је преузета из земљишних књига, или
* непокретност изграђена пре доношења прописа о изградњи, или
* непокретност изграђена на основу грађевинске дозволе, односно одобрења за градњу за коју је изадата употребна дозвола или -непокретност уписана по Закону о озакоњењу објеката;
  1. Потврду надлежног органа о поднетом захтеву за легализацију, односно покренутом поступку озакоњења предметне сеоске куће и уверење надлежног органа да је на земљишту на коме се налази предметна сеоска кућа дозвољена индивидуална стамбена градња (важећа информација о локацији);
  2. Уколико се ради о сеоским кућама које су у време подношења пријава на Јавни позив у поступку легализације/озакоњења, потребно је, најкасније до доношења Одлуке, доставити доказ да је поступак легализације/озакоњења завршен (односи се на оне Подносиоце пријава који конкуришу са сеоским кућама које су у време подношења пријава на Јавни позив у поступку легализације/озакоњења);
  3. Потврда надлежне пореске управе о измиреним пореским обавезама које су настале по основу права својине за предметну сеоску кућу и земљиште који су предмет купопродаје;
  4. Фотокопију личне карте продавца сеоске куће (очитане уколико је у питању лична карта са чипом);

Докази из става 1. овог члана подносе се у фотокопији, с тим да Комисија за избор корисника може од Подносиоца пријаве на Јавни позив тражити оригинална документа на увид.

Поред доказа наведених у ставу 1. овог члана, Комисија за избор корисника може од Подносиоца пријаве тражити и друге неопходне доказе ради утврђивања чињеница и околности потребних за доношење правилне и законите одлуке.

**ИЗБОР КОРИСНИКА**

Одлуку о избору корисника помоћи, Комисија доноси на основу система бодовања, утврђеног Правилником о раду Комисије, у складу са Уговором о сарадњи закљученим између између Комесаријата за избеглице и миграције и Општине Пријепоље заведеног у Општини Пријепоље под бр. 207-13/18 од 28.05.2018. године, заведеног у Комесаријату за избеглице и миграције под бр. 9-9/658 од 31.05.2018.године.

**ДОДАТНЕ ИНФОРМАЦИЈЕ**

Образац пријаве на јавни позив, као и остале информације, могу се добити у згради Општине Пријепоље у услужном центру Општине Пријепоље или преузети са званичне интернет странице Општине Пријепоље [www.opstinaprijepolje.rs](http://www.opstinaprijepolje.rs)

Додатне информације можете добити позивом на број 033 714 073, сваког радног дана од 7 до 15 часова.

Комплетирани захтеви ће се предавати у услужном центру у згради Општине Пријепоље, или путем поште на адресу: Општина Пријепоље, Комисије за избор корисника за доделу средстава за интерно расељена лица док су у расељеништву уз назнаку „Пријава на Јавни позив доделупомоћи намењене побољшању услова становања интерно расељених лица док су у расељеништву кроз доделу помоћи при куповини сеоских кућа са окућницом и додатне помоћи намењене за грађевински материјал за поправку или адаптацију предметне сеоске куће

Неблаговремене пријаве неће бити разматране.

**ЈАВНИ ПОЗИВ ЈЕ ОТВОРЕН ОД 07. АВГУСТА ДО 11. СЕПТЕМБРА 2018 . ГОДИНЕ**

Број:

Дана :

Пријепоље

ПРЕДСЕДНИК КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_

Миодраг Ћубић