

Република Србија

ОПШТИНА ПРИЈЕПОЉЕ

Општинско веће

Број: 06-33/18

Дана: 16.07.2018.године

П р и ј е п о љ е

На oснoву члана 19. Закона о јавном информисању и медијима („Службени гласник РС“ број 83/2014, 58/2015 и 12/2016), члана 2.,3. и 4. Правилника о суфинансирању пројеката за остваривање јавног интереса у области јавног информисања (''Службени гласник РС'', број 16/16), члана 2. и 6. Правилника о суфинансирању пројеката за остваривање јавног интереса у области јавног информисања (''Службени гласник општине Пријепоље'', број 3/2016 и 3/2017), и члана 59.Статута Општине Пријепоље („Службени гласник општине Пријепоље“ број 4/09 и 12/2014 и 19/16), Општинско веће расписује

**ЈАВНИ** **КОНКУРС**

**ЗА СУФИНАНСИРАЊЕ ПРОЈЕКАТА ИЗ ОБЛАСТИ**

**ЈАВНОГ ИНФОРМИСАЊА ИЗ БУЏЕТА ОПШТИНЕ ПРИЈЕПОЉЕ ЗА 2018. ГОДИНУ**

1. **ПРЕДМЕТ ЈАВНОГ КОНКУРСА**

Предмет Јавног конкурса: додела средстава за суфинансирање пројеката за остваривање јавног интереса у области јавног информисања.

**2. СРЕДСТВА ЗА СУФИНАНСИРАЊЕ ПРОЈЕКАТА**

Висина буџетских средстава предвиђена за суфинансирање пројеката за остваривање јавног интереса у области јавног информисања на територији општине Пријепоље у 2018. години износи 7.000.000, 00 динара.

Пројекти се морају реализовати до 31.12.2018.године.

Учесник конкурса може поднети захтев за суфинансирање највише до 80% од вредности пројекта.

Најмањи износ средстава који се може одобрити по пројекту износи 100.000,00 динара, а највећи износ средстава по пројекту износи 3.000.000,00 динара.

**3. ПРОЈЕКТИ У ОБЛАСТИ ЈАВНОГ ИНФОРМИСАЊА КОЈИ СЕ СУФИНАНСИРАЈУ ИЗ БУЏЕТА ОПШТИНЕ ПРИЈЕПОЉЕ**

- Пројекти за остваривање јавног интереса у области јавног информисања, који се суфинансирају из Буџета општине Пријепоље су:

- Пројекти производње медијских садржаја који се баве истинитим, непристрасним, правовременим и потпуним информисањем јавности о активностима локалне самоуправе;

- Пројекти производње медијских садржаја који имају за циљ промоцију пољопривредних потенцијала oпштине, туристичких потенцијала oпштине, енергетских потенцијала и др. ;

- Пројекти производње медијских садржаја у циљу развоја личности и заштите деце и младих и подизање нивоа укључености и информисаности особа са инвалидитетом и припадника националних мањина општине;

- Пројекти производње медијских садржаја у циљу развоја културног и уметничког стваралаштва на територији општине Пријепоље;

- Пројекти производње медијских садржаја из области образовања, развоја спорта и физичке културе, заштите животне средине и здравља људи на територији општине;

- Пројекти везани за организовање и учешће на стручним, научним и пригодним скуповима, као и унапређивања професионалних и етичких стандарда у области јавног информисања.

За суфинансирање пројеката производње медијских садржаја намењено је 95 % опредељених средстава.

За суфинансирањепројеката везаних за организовање и учешће на стручним, научним и пригодним скуповима, као и унапређивање професионалних и етичких стандарда у области јавног информисањау складу са Законом намењено је 5 % опредељених средстава.

**4. ПРАВО УЧЕШЋА**

На конкурсу може учествовати:

- издавач медија чији је медиј уписан у Регистар медија који се води у АПР, уколико се медијски садржај емитује и дистрибуира на територији општине Пријепоље;

- правно лице односно предузетник који се бави производњом медијских садржаја који приложи доказе да ће суфинансиран медијски садржај бити реализован путем медија који је уписан у Регистар медија, а који медијски садржај емитује дистрибуира на територији општине Пријепоље;

**-** оснивачи јавних гласила (новина, радио програма, телевизијских програма и интернет веб портала), као и привредна друштва и предузетници који су регистровани за обављање делатности продукције телевизијског и радио програма, под условом да имају закључене уговоре са локалним и регионалним емитерима о обавезном емитовању пројеката за које подносе пријаву;

Право учешћа на конкурсу немају издавачи медија који се финансирају из јавних прихода.

Учесник конкурса може на једном конкурсу конкурисати само са једним пројектом.

Под пројектом се подразумева заокружена програмска целина и део програмске целине (жанровска и временска) којом се доприноси остваривање јавног интереса у складу са Законом.

Ако је учесник конкурса издавач више медија, може на конкурсу учествовати са једним пројектом за сваки медиј.

Учесник који је у текућој календарској години већ користио средства намењена суфинансирању у области јавног информисања на републичком, покрајинском и локалном нивоу, може учествовати на конкурсу за суфинансирање истог пројекта само још једном у тој години и то у износу који уз средства која је већ добио не прелази 80% вредности пројекта.

Средства неће бити додељена субјектима који су у претходном периоду добили средства намењена пројектном суфинансирању а нису у уговором одређеном року и прописаној форми поднели наративни и финансијски извештај и субјекти за које се утврди да су средства ненаменски трошили.

**5. КРИТЕРИЈУМИ ЗА ОЦЕНУ ПРОЈЕКАТА**

Критеријуми на основу којих ће се оцењивати пројекти пријављени на конкурс:

1) мера у којој је предложена пројектна активност подобна да оствари јавни интерес у области јавног информисања;

2) мера пружања веће гаранције привржености професионалним и етичким медијским стандардима.

На основу критеријума из става 1. тачка 1. овог члана, посебно се оцењује:

1. Значај пројекта са становишта:

* остваривања јавног интереса у области јавног информисања;
* остваривањa намене конкурса;
* усклађености пројекта са реалним проблемима, потребама и приоритетима циљних група;
* идентификованих и јасно дефинисаних потреба циљних група;
* заступљености иновативног елемента у пројекту и новинарско истраживачког приступа;

2.Утицај и изводљивост са становишта:

* усклађености планираних активности са циљевима, очекиваним резултатима и потребама циљних група;
* степена утицаја пројекта на квалитет информисања циљне групе;
* мерљивости индикатора који омогућавају праћење реализације пројекта;
* разрађености и изводљивости плана реализације пројекта;
* степена развојне и финансијске одрживости пројекта (позитивни ефекти пројекта настављају се након што се оконча подршка).

3.Капацитети са становишта:

* степена организационих и управљачких способности предлагача пројекта;
* неопходних ресурса за реализацију пројекта;
* стручних и професионалних референци предлагача пројекта, које одговарају предложеним циљевима и активностима пројекта.

4.Буџет и оправданост трошкова са становишта:

* прецизности и разрађености буџета пројекта, који показује усклађеност предвиђеног трошка са пројектним активностима;
* економске оправданости предлога буџета у односу на циљ и пројектне активности;

На основу критеријума из става 1. тачка 2. овог члана посебно се оцењује:

1. да ли су учеснику конкурса изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда (податке прибавља стручна комисија од Регулаторног тела за електронске медије, а од Савета за штампу за штампане и онлајн медије);

2. доказ о томе да су након изрицања казни или мера предузете активности које гарантују да се сличан случај неће поновити.

**6. ОБЈАВЉИВАЊЕ КОНКУРСА И РОКОВИ**

Конкурс се објављује у недељном листу " ПОЛИМЉЕ" и на интернет страници општине Пријепоље www.opstinaprijepolje.rs

Рок за подношење пријаве на конкурс је 15 (петнаест) дана од дана објављивања .

Одлука о расподели средстава доноси се најкасније у року од 90 дана од дана закључења конкурса.

На основу решења о додели средстава општина и прималац средстава закључују уговор о суфинансирању којим се утврђују међусобна права и обавезе, у року од 7 дана од дана доношења решења.

Корисник средстава је дужан да извештај о реализацији утрошених средстава  достави у року и на начин који ће бити одређен Уговором о суфинансирању пројекта.

**7. ПРИЈАВА НА КОНКУРС**

Пријава на конкурс се подноси на обрасцу прописаном Правилником о суфинансирању пројеката за остваривање јавног интерса (''Службени гласник РС'' број 16/2016) који се доставља у четири примерка.

Образац пријаве (Образац 1 пријаве и Образац 1-табела буџета пројекта) преузима се са веб-сајта општине Пријепоље.

Уз пријаву подносилац пројекта дужан је да приложи:

1. решење о регистрацији правног лица или предузетника у Агенцији за привредне регистре;

2. решење о упису у Регистар медија који води Агенција за привредне регистре;

3. дозвола за емитовање радио или тв програма издата од Регулаторних тела за електронске медије;

4. оверена изјава или сагласност издавача медија (или више њих) да ће суфинансирани медијски садржај бити објављен у том медију (обавезно за правна лица, односно предузетнике регистроване за продукцију телевизијског и радијског програма);

Пријаве на конкурс са пратећом документацијом предају се непосредно на писарници Општинске управе Пријепоље или достављају поштом на адресу:

Општина Пријепоље, Трг братства и јединства бр. 1, 31300 Пријепоље, ПРИЈАВА НА КОНКУРС ЗА СУФИНАНСИРАЊЕ ПРОЈЕКАТА ИЗ ОБЛАСТИ ЈАВНОГ ИНФОРМИСАЊА ЗА 2018. ГОДИНУ, са назнаком НЕ ОТВАРАЈ –ПРИЈАВА НА КОНКУРС.

Оцену пројеката вршиће Стручна комисија од три или пет чланова ,у зависности од броја поднетих пријава, коју именује председник општине Пријепоље из реда независних стручњака за медије и медијских радника .

Већина чланова комисије именује се на предлог новинарских и медијских удружења, уколико такав предлог постоји и уколико предложена лица испуњавају законом предвиђене услове.

Комисија задржава право да од подносиоца пријаве по потреби затражи додатну документацију и објашњења.

Неблаговремене пријаве на конкурс, пријаве упућене факсом или електронском поштом неће се разматрати.

**8. ПОЗИВ ЗА УЧЕШЋЕ У РАДУ КОМИСИЈЕ**

Позивају се новинарска и медијска удружења да предложе чланове за стручну комисију.

Позивају се медијски стручњаци заинтересовани за учешће у раду Комисије да се писаним путем обрате председнику општине.

Уз предлог за чланове Комисије доставити и кратке биографије.

Предлоге слати писаним путем на адресу :

Председник општине Пријепоље, Трг Братства и јединства 1 , 31300 Пријепоље, са назнаком -Предлози за чланове Стручне комисије за КОНКУРС ЗА СУФИНАНСИРАЊЕ ПРОЈЕКАТА ИЗ ОБЛАСТИ ЈАВНОГ ИНФОРМИСАЊА ЗА 2018.ГОДИНУ.

Рок за подношење пријаве на конкурс је 20 (двадесет) дана од дана објављивања јавног позива.

Уколико предлози за чланове комисије не буду достављени у прописаном року председник општине именује Комисију из реда стручњака за медије и медијских радника.

**9. ОПШТЕ ИНФОРМАЦИЈЕ**

Конкурс, образац за пријаву и образац буџета пројекта објављују се на интернет страници општине Пријепоље www.opstinaprijepolje.rs , где су доступни и видљиви све време док траје конкурс.

Конкурс се објављује и у недељном листу ’’Полимље’’.

Oдлуку о расподели средстава на основу образложеног предлога Комисије донеће председник општине Пријепоље.

Oдлука о расподели средстава биће објављена на интернет страници општине Пријепоље www.opstinaprijepolje.rs

Конкурсна документација се не враћа.

**Општинско веће општине Пријепоље**

**П Р Е Д С Е Д Н И К**

**Драгољуб Зиндовић**